Habbo

Habbo (bedre kjent som Habbo Hotel) er et virtuelt samfunn på Internett, primært brukt av tenåringer og barn. Samfunnet, som eies og vedlikeholdes av det finske multimediaselskapet Sulake Corporation, kombinerer praterom og flerspiller-nettspill. Samfunnets brukere bestemmer selv sine figurers navn, holdninger og formue, og kan i begrenset omfang selv forme figurenes utseende, farver og klær. Habbo Hotel er for det meste for tenåringer, og hadde en aldersgrense (i Norge) på tretten år. Men Habbo Hotel blir også brukt av barn under tretten år. Enhver under atten år må ha tillatelse fra foresatte for å spille dette spillet, på grunn av faren for nettmobbing og storforbruk av penger.

Den norske utgaven av nettsamfunnet ble stengt 29. april 2015.

Historie 
Den opprinnelige ideen bak Habbo Hotel var et lite prosjekt av to finske menn, Sampo Karjalainen og Aapo Kyrölä, som skulle promotere et rockeband kalt Mobiles. Karjalainen og Kyrölä startet et samarbeid med PR-byrået Taivas for å utvikle det som skulle resultere i Hotelli Kultakala («Hotel Gullfisk») og ble lansert i Finland i august 2000. Etter suksess med det første hotellet, ble et nytt hotell åpnet i Storbritannia. To nye virtuelle samfunn ble lansert i 2001 og fire nye i 2003. Samtidig ble den tekniske plattformen bygget om og konseptet gjort enklere og mer brukervennlig.

I løpet av 2004 vokste brukerbasen av Habbo, og på slutten av 2004 var det seksten onlinesamfunn spredt over hele verden og Sulake hadde over 160 ansatte. I 2005 og 2006 styrket Habbo sin tilstedeværelse, og per 2010 var det lokalisert Habbosamfunn i 31 land på fem kontinenter.

Sulake lanserte 29. juni 2004 Habbohotel Norge som i (2008) hadde over  aktive brukere hver måned, og ca. 2000 til 3000 pålogget hver dag.

I 2007 ble Norges, Sveriges og Danmarks kontorer slått sammen. Det kom en ny «hotellsjef» til det norske Habbo Hotel. Sommeren 2008 hadde Habbo Hotel 100 millioner brukere og omkring syv millioner aktive brukere månedlig. I 2009 rapporterte Afteposten om at en rekke norske foreldre hadde reist refusjonskrav mot Habbo etter at deres barn hadde tapt store pengesummer til selaskapet via mobilen.

Den 29. april 2015 ble de norske, svenske og danske adressene lagt ned, og fra 27. januar 2015 kunne man verken registrere seg eller kjøpe penger i nettspillet.

Hotellet 
For å kunne benytte Habbo Hotel, skal man først lage en 'avatar'. Det foregår ved at man velger et Habbo-navn og et motto, og deretter har man muligheten for å velge klær, sko, hår og kulør. Når brukeren er ferdig med å registrere seg, transporteres han/hun til en sjekk inn/hotel view-skjerm. Brukeren kan redigere sin avatar senere.

Det finnes to typer rom i hotellet:
 Fellesrommene minner mye om rommene man finner på et virkelig hotell som for eksempel lobbyen, svømmebassenget og kjøkkenet. Her er fri adgang for alle hotellgjester, og det er typisk her nybegynnere lærer andre å kjenne.
 Gjesteværelsene er mere private rom, som eieren i begrenset omfang kan velge formen på og selv kan innrette med møbler kjøpt for Habbo-mynter. Det finnes eksempler på gjesteværelser innrettet som nattklubber, konkurrenserom og bytterom. Eieren kan også velge at begrense adgangen til rommet til spesielle gester. Eieren har også spesielle funksjoner, som kan sperre ute gjester og sparke dem ut midlertidig.

En navigator tillater habboene å velge i mellom fellesrom eller gjesteværelser. Navigatoren inneholder også en liste over brukerens egne rom, favorittrom og en liste over hvor mange brukere som er i hvert av hotellets rom. Navigatoren har også en søkefunksjon som gjør det mulig for brukeren å søke på andre rom.

På enkelte hoteller rollespiller spillerne. Dette skjer via de beskriver hva de gjør med – eller stjernetegn foran og bak setningene.
Eksempelvis: -Lukas ser til siden, han får øye på Martin og går mot han-

De kjente rollespilltypene er

 TWRPG – The World RolePlay Game (Rollespill i hele verden, alle kan opprette land o.l)
 NYCRPG – New York City RolePlay Game (Rollespill i New York)
 MRPG1 – Mafia RolePlay Game (Mafia vs. Politi versjonen – rollespiller i hele verden)
 MRPG2 – Magic RolePlay Game (Magirollespill – Harry Potter Rollespill)
 WRPG – Western RolePlay Game (Western versjonen av rollespill)
 PRPG – Pokemon RolePlay Game (Rollespiller med pokemoner.)
 RWRPG - Real World RolePlay Game (Rollespiller i hele verden)

Kontroverser 
Habbo har vært et omstridt konsept både i Finland og i Norge. Dette har blant annet gått ut på at Habbo ikke sjekker alderen til spillerne, men likevel lar dem kjøpe mynter via telefon. Det er også flere eksempler på at små barn har handlet mynter med «lånte» kredittkort. Habbo hevder at det er lagt inn sperrer i systemet som skal hindre overforbruk, men det er eksempler på at barn har brukt opp mot 500 kr. to ganger i uken med kort, 250 kroner bare via telefontjenester. Habbo USA og andre hoteller har blitt et mål for flere grupper på Internett som driver trolling, mest fremtredende av Anonymous og Patriotic Nigras.

I 2012 ble chattefunksjonen i spillet stengt ned i en midlertidig periode etter at britiske Channel 4 News avdekket at pedofile brukte spillet til å få kontakt med mindreårige. Nyhetskanalen publiserte utklipp fra samtaler i spillet som omhandlet grove seksuelle temaer, brukere lagde også virtuelle bordeller og strippeklubber. Sulake fikk masse kritikk siden administratorene i spillet hadde latt dette eksistere i mange år uten å ta affære. Som et resultat av skandalen, trakk en av Sulake sine største investorer seg ut av selskapet.

Offisielle fansider 
Det finnes fansider til Habbo Hotel. Disse fansidene konkurrerer alle om å bli «offisiell». Når en fanside blir offisiell, vil det være lovlig å reklamere for fansiden på hotellet, og i hotellets forumer. «Uoffisielle» fansider har ikke lov å reklamere over hotellet. En offisiell fanside merker seg med et skilt som den kan ha på sin «Habbo Home» og bruke inne på selve hotellet. Kun offisielle fansider og to av eierne har lov å bruke skiltet. Siste offisiell fanside var HabboNordic.no. 

Habbo Norge hatt et stort fansidesamfunn, mesteparten av den offisielle konkurransen som ble avholdt på hotellet har vært basert på de mest populære offisielle fansittene. Hver helg i bestemte perioder ville Habbo Norge være vertskap for store konkurranser som ble holdt i samarbeid med offisielle fansider; Brukere kunne vinne premier som skilt og møbler. Dette ga de offisielle fansidene  mer aktivitet. I visse perioder ville alle fansideslag ha nesten mer aktivitet enn selve hotellet. En av pikselkunstene Habbo Norge ville bruke under fanside-baserte konkurranser

Her er listen over alle de offisielle fansider og deres eiere;

Siste tid på Habbo Norge 
Etter å ha vært et norsk samfunn i 11 år annonserte Habbo Norge i januar 2015 at hotellet skulle legge ned 29. april 2015.

Alle medlemmene ble lovet 6 måneder med Habbo Club (HC) og Builders Club hvis de velger å fortsette på et annet hotell. Et skilt ble også gitt ut til norske medlemmer på Habbo.com 14. mai 2015 av HabboNordic.no (Siste offisiell fanside for Habbo Norge).

Det har totalt vært 37 ansatte og 43 moderatorer som jobbet for Habbo Norge opp gjennom årene.

Liste over hoteller 
Det er for øyeblikket 9 nettsteder i drift, med så mange som 12 hoteller fram til 29. april 2015. Etter denne datoen ble norske, danske og svenske hotellene stengt og slettet for godt.

Aktiv

Stengt

Referanser

Eksterne lenker 
 

Nettleserspill
Gratis videospill
Videospill utviklet i Finland